Pontin

Lo pontin z-es un pastís de carn d'Auvèrnhe (sobretot de Chantau) mai tanben en Corresa). Dins lo nòrd de l'Avairon se ditz farçon o farçum. Se compausa de charn de saucissa, de farina e d'uòus, e es farcit de prunas sechas dispausades en una teira. Se serv chaud o tebés. Amb lo restant, quand es freid, se copa en leschas que se fregisson e se servan chaudas, tipicament amb laituja o un mesclum o encara ensalada vèrda.

 Chau 
 500 g de charn de saucissa
 250 g de farina
 6  uòus
 1 veire de lach
 1 ceba
 de bledas o de jolverd
 10 prunas d'Agen
 de sal, de pebre 

 Recèpta 
 Chaplar lo legumatge e la ceba.
 Mesclar la charn de saucissa, la farina, lo lach, lo legumatge e la ceba.
 Ajustar de sal e de pebre.
 Botar la meitat dins un mòtle de cake.
 Ajustar las prunas e botar l'autra meitat.
 75 min dins lo forn a .

 Autra recèpta del farçum 

Prenetz una pèu de moton (es de peitrina de moton). Dobritz-la ambe lo ponh per formar una saca, corduratz-ne doas vòras, bòrd contra bòrd. Chaplatz menut totes los flòcs que penjan de la pèl, amb de ventresca (carnsalada facha amb de peitrina de pòrc), 1 culhièirada de ris que cal faire trempar a l’avança, 1 o 2 uòus e las èrbas : espinarcs o ensalada, o encara melhor d’èrbas de campanha (de roèlas jovas, de caurilhs, de renebres e lengas de buòus, d'aqueste darrièr pas tròp qu’es fòrt e pas tròp bon per los lombs, de bochimbarbas, d’escorcenaris, d’engraissamotons, de santjoseps, de pissa-a-lièches.… mas pas o pauc de blèdas o d’òrta que fa espetar la pèl). Las èrbas, un còp lavadas, las cau metre dins l’aiga que bolhís e quand a pres lo bolh, tiratz-la deel topin e mesclatz-las a çò resta.
Un còp tot claplat e plan mesclat, es lo farçum. Ficatz-o tot dins la pèl e corduratz. Fagatz bolhir dins l’aiga bolhenta doas o tres oras plan planet. Se manja caud o freg en tot copar de lescadas. Las lescas, un còp frescas se pòdon tanben rostir a la padena amb un pauc d’òli.

Categoria:Cosina d'Auvèrnhe